Šoša
Šoša (rus. Шоша) – upė Rusijoje, Tverės ir Maskvos srityse, dešinysis Volgos intakas. Prasideda Tverės srityje, netoli Maskvos – Rygos geležinkelio. Teka į šiaurę, vėliau pasuka į rytus, kerta Maskvos srities šiaurės vakarinį pakraštį. Po santakos su Lama (didžiausias intakas) įteka į Ivankovo tvenkinį. Susidarius Ivankovo tvenkiniui, Šošos žemupys buvo užtvindytas. Ant upės pastatyta keletas užtvankų.